28/05/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 15 de maio de 2015, da Xefatura Territorial da Coruña, pola que se concede a autorización administrativa previa, de construcción e declaración de utilidade pública dunha instalación eléctrica no concello da Laracha (IN407A 2014/180-1)

Resolución do 15 de maio de 2015, da Xefatura Territorial da Coruña, pola que se concede a autorización administrativa previa, de construcción e declaración de utilidade pública dunha instalación eléctrica no concello da Laracha (IN407A 2014/180-1). Expediente: IN407A 2014/180-1 Promotor: Hidroeléctrica de Laracha, S. L. Instalación: Centro de Seccionamento Toural. Concello: A Laracha. FEITOS 1. O 13 de novembro de 2014 o promotor solicitou a autorización administrativa previa, autorización administrativa de construcción e a declaración de utilidade pública da instalación eléctrica indicada.2. Características técnicas: Novo CS tipo PFU-5 no que se instalará un transformador de 50 kVA, catro celas de liña e unha cela de protección para o CT proxectado. Reforma das seguintes liñas: – LMT Cillobre-Vista Alegre: reforma dun tramo de LMT Medoña-Erboedo-Campo da Ran-Villamir-Borreiro (Expte.51762) reforma tramo con lonxitude de 471 m. – LMT Erboedo (Exptes.52155-51762) reforma tramo lonxitude total 125 m. – LMT Riba do Coiro (Expte.162/99) substitución do apoio n.º 3 tipo HV-15/1,600. Para alimentar o CS proxectado e realizar o enlace coas liñas de media tensión se proxectan diferentes tramos de liñas de media tensión subterráneas: – LMT Cillobre-Vista Alegre (Expte.51,762): tramo con lonxitude total de 70 m. – LMT Erboedo (Expte.51,762) tramo con lonxitude total de 35 m. – LMT Riba do Coiro (Expte.162/99) tramo con lonxitude total de 220 m.3. O proxecto someteuse ó trámite de información pública mediante resolución publicada nos seguintes medios: – Resolución información pública: 05/12/2014. – DOG: 15/01/2015. – BOP: 22/12/2014. – Xornal “La Voz de Galicia”: 24/12/2014. – Taboleiro de anuncios do Concello: certificado do secretario municipal recibido o 05/02/2015. Ó mesmo tempo realizáronse notificacións individuais ós titulares que figuran na relación de bens e dereitos afectados. No certificado de exposición pública do concello indícase que non se formularon alegacións.4. Durante o período no que se someteu ó trámite de información pública foron presentadas as seguintes alegacións. – Porfidia Condoy Compañ. Solicita declarar a improcedencia do proxecto alegando en síntese o seguinte: A obra é innecesaria, e só pretende alterar o emprazamento dos apoios existentes no prexuízo do alegante. Na relación de bens e dereitos afectados non se atopa a canalización soterrada que discorre pola beira da súa finca. Os planos do proxecto non reflicten a realidade do terreo. O centro de seccionamento está á beira do río Anllóns, nunha zona que ten protección de vistas e que está sometida ás posibles enchentes do río. Hidroeléctrica de Laracha non entrou en detalles de indemnizacións, nin acordos económicos, co reclamante. Destas alegacións déuselle traslado ó promotor que contestou en síntese o seguinte: A necesidade do proxecto deriva da construción do Centro de seccionamento e a conexión coas redes actualmente existentes. A solución adoptada se xustifica por razóns técnicas, e de respecto das servidumes do río Anllóns. As instalacións soterradas non discorrerán sobre a finca do interesado, senón sobre o dominio público viario. Os planos do proxecto se axustan á realidade do terreo. No referente ás afeccións sobre o río Anllóns, Hidroeléctrica de Laracha, S. L. está a tramitar as autorizacións correspondentes ante os organismos afectados. O interesado non quixo negociar con Hidroeléctrica de Laracha, S. L., as servidumes necesarias para a construción do proxecto.5. Solicitouse o preceptivo informe ós seguintes organismos. – Concello da Laracha: Consta informe favorable e condicionado técnico aceptado polo promotor. – Augas de Galicia: Consta informe favorable e condicionado técnico aceptado polo promotor. – Deputación da Coruña: Non consta informe polo que se entende a conformidade co proxecto. – Servizo de Urbanismo da Xefatura Territorial de Medio Ambiente, Territorio e Infraestruturas: consta informe no que indica que non foi presentada a solicitude de autorización autonómica previa á licenza municipal, autorización que é preceptiva para a parte das obras que se atopan en solo rústico de protección natural. O promotor en resposta indica que xa foi presentada no Concello da Laracha a solicitude de autorización autonómica previa.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 235/2012, do 5 de decembro, que fixa a estrutura orgánica da Vicepresidencia e das consellerías da Xunta de Galicia (DOG núm.233, do 07/12/2012). – Decreto 110/2013, do 4 de xullo, polo que se establece a estrutura orgánica das Consellería de Economía e Industria (DOG núm.140, do 24/07/2013), modificado polo Decreto 116/2014, do 11 de setembro (DOG núm.183, do 25/09/2014). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas por Porfidia Condoy Compañ e coas manifestacións do promotor cómpre sinalar que non procede atender a solicitude de que sexa declarada a improcedencia do proxecto polo seguinte: – A necesidade do proxecto deriva da construción do centro de seccionamento proxectado e a súa necesaria conexión coas redes existentes. Non foi presentado polo reclamante ningún trazado alternativo ao proxectado. Ademais, de acordo co disposto no apartado 1.5.1 da ITC-LAT 07 do RD 223/2008 de 15 de febreiro, polo que se aproba o Regulamento sobre condicións técnicas e garantías de seguridade en liñas eléctricas de alta tensión “as liñas eléctricas estudaranse seguindo o trazado que considere mais conveniente o autor do proxecto, no seu intento de lograr a solución óptima para o conxunto da instalación, axustándose en todo caso ao que esta instrución establece”. – Segundo manifesta Hidroeléctrica de Laracha, S. L., As instalacións soterradas non discorrerán sobre a finca do interesado, senón sobre o dominio público viario. – En relación coa afección á finca polas presuntas discrepancias dos planos coa realidade, sinalar que a afección real que sufrirá a propiedade do alegante se determinará na acta previa á ocupación, acto para o cal serán os afectados oportunamente convocados segundo establece o artigo 52 da Lei de Expropiación forzosa. – A autorización solicitada por Hidroeléctrica de Laracha S. L. neste expediente é independente das que deban tramitarse ante outros organismos afectados (artigo 56.3 parágrafo segundo da Lei do sector eléctrico). 4. No expediente consta un informe favorable dos servizos técnicos desta Xefatura Territorial. De acordo con todo o indicado, Resolvo: 1. Conceder a autorización administrativa previa, a autorización administrativa de construcción e a declaración de utilidade pública da instalación eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuízo de que os interesados poidan interpor calquera outro recurso que se considere pertinente. A Coruña, 15 de maio de 2015. O xefe territorial Isidoro Martínez Arca